సిరిసిల్ల రాజయ్య

సిరిసిల్ల రాజయ్య వరంగల్లు (ఎస్.సి) పార్లమెంటరీ నియోజిక వర్గం నుండి 15వ లోక్ సభకు కాంగ్రెస్ పార్టీ తరపున ప్రాతినిధ్యం వహించారు.

బాల్యం
రాజయ్య 1953 అక్టోబరు 5 న కరీంనగర్ జిల్లాలోని లింగాపుర్ గ్రామంలో జన్మించారు. వీరి తల్లి దండ్రులు: శ్రీమతి శాంతమ్మ, శ్రీ బక్కయ్య.

చదువు
వీరు ఆచార్య రంగా వ్యవసాయ విశ్వవిధ్యాలయంలో వ్యవసాయ శాస్త్రంలో పట్టా పొందారు.

కుటుంబము
రాజయ్య 9., మార్చి 1974 లో శ్రీమతి మాధవిని వివాహమాడారు. వీరికి ఒక కుమారుడు, ఒక కుమార్తె కలరు.

రాజకీయ ప్రస్థానము
రాజయ్య 2009 లో 15వ లోక్ సభకు ఎన్నికయ్యారు.

అభిరుచులు
ప్రజా సేవ, ప్రజలతో మమేకము కావడము, పాటలు వినడము, ఆట పాటలంటే వీరికి ఇష్టమైన విషయాలు.

హత్య కేసు 
రాజయ్య, కోడలు సారిక, ఆమె ముగ్గురు కుమారులు ఏడేళ్ళ అభినవ్, మూడేళ్ళ కవలలు అయోన్, శ్రీయోన్‌ల మరణం కేసులో అరెస్టయ్యాడు. 2015 నవంబరు 4 తెల్లవారు జామున ఈ ముగ్గురూ రాజయ్య ఇంట్లో మంటల్లో కాలి మరణించారు. వీరి మృతిపై అనుమానాలున్నాయని సారిక తల్లి లలిత, చెల్లి అర్చనలు తెలిపారు. సారికది అనుమానాస్పద మృతిగా పరిగణిస్తూ రాజయ్య కుటుంబీకులందరిని పోలీసులు అదుపులోకి తీసుకొన్నారు.

ఈ కేసులో సిరిసిల్ల రాజ‌య్య‌తో పాటు ఆయ‌న కుమారుడు అనిల్‌, భార్య మాధ‌వి నిందితులు. కాగా సుదీర్ఘ విచారణ అనంతరం 2022 మార్చి 22న వరంగల్‌ కోర్టు ఈ ముగ్గురిని నిర్దోషులుగా తేల్చింది.

మూలాలు

15వ లోక్‌సభ సభ్యులు
1953 జననాలు
భారత జాతీయ కాంగ్రెస్ నాయకులు
వరంగల్లు పట్టణ జిల్లా రాజకీయ నాయకులు
వరంగల్లు పట్టణ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు